tomron87/hebrew-wikipedia-sentences-corpus huggingface dataset:
המלחין הראשי של האלבום, בוב גאודיו, שנודע בלהיטי להקת ארבע העונות, "Can't Take My Eyes Off You", "Walk Like a Man," ו "Big Girls Don't Cry".
עם עזרתו של ג'ק הולמס, יצר גאודיו מחזור שירים העוסקים בגבר בגיל העמידה, מעיירה קטנה שאשתו עזבה אותו עם ילדיו.
השירים מסודרים כמעין תמונות מחייו של הגבר, הנקראים כמכתבים או כמונולוגים.
פסגת כל שיר היא תחושת הבדידות האופפת את הגיבור, בדידות ללא אהבה ובלי הרבה תקווה.
זהו קולו של אדם שבור.
בוב גאודיו - מלחין, מעבד מוזיקלי, מנצח
"Wavin' Flag" (בעברית: "דגל מתנופף") הוא שיר צדקה של הזמר הסומלי-קנדי קיינאן מאלבומו Troubadour.
את השיר כתב קיינאן יחד עם הסמיזינגטונס.
בקליפ של השיר השתתפו קיינאן, וויל.איי.אם ודייוויד גטה.
לקראת מונדיאל 2010 יצא רמיקס של השיר תחת השם "(Celebration Mix) Wavin' Flag" שנבחר על ידי קוקה קולה עבור קמפיין המכירות שלה לקראת המונדיאל.
גרסה זו הצליחה יותר מגרסת האלבום והסינגל הגיע למקום הראשון במצעדי הפזמונים בגרמניה, אוסטריה ושווייץ, ולמקום השני בבריטניה, קנדה, איטליה ואירלנד.
לאחר רעידת האדמה בהאיטי בשנת 2010 התאספו למעלה מחמישים זמרים קנדים, מהפופולריים ביותר באותה תקופה, תחת השם "Young Artists for Haiti" והקליטו גרסת כיסוי, שונה במקצת, לשיר, וכל הרווחים מהשיר נתרמו לשיקום נזקי רעידת האדמה.
רשימת המבצעים לפי סדר ההשתתפות
פייר בובייה (מלהקת סימפל פלאן)
טיילר קונולי (מלהקת תאורי אוף דאד מאן)
דריק ויבלי (מלהקת סאם 41)
פייר לפוינטה, אליזפי איזק, אימה
אסתרו, קורב לנד, בוב אזרין
Watch the Throne (בעברית: צפו בכס המלכות) הוא אלבום משותף של הראפרים האמריקאים קניה וסט וג'יי זי, אשר יצא לאור ב-8 באוגוסט 2011 תחת חברות התקליטים רוק ניישן ודאף ג'אם.
ג'יי זי וקניה וסט קדמו את האלבום באמצעות סיבוב הופעות נרחב בארצות הברית החל מאוקטובר עד דצמבר 2011. Watch the Throne הוא האלבום ה-9 הנמכר ביותר בארצות הברית לשנת 2011. עד כה, האלבום מכר מעל 1,500,000 עותקים ברחבי ארצות הברית.
האלבום נועד במקור להיות מיני אלבום בעל 5 רצועות, אך באוקטובר 2010 חשף וסט בריאיון ל-MTV כי יהיה אלבום מלא.
הפקת האלבום החלה בנובמבר 2010 בבאת' שבאנגליה, והמשיכה במספר אולפני הקלטה באוסטרליה, פריז, ניו יורק סיטי ולוס אנג'לס.
המהדורה הדיגיטלית יצאה ב-8 באוגוסט ותאריך צאת האלבום הפיזי היה ב-12 באוגוסט.
ב-4 ביולי האלבום היה זמין להזמנה מראש ב-Life + Times במהדורה המפוארת שלו עם 4 רצועות בונוס.
ב-6 בינואר 2011, הודיע קניה וסט דרך הטוויטר שלו כי הסינגל הראשון מן האלבום ייקרא H•A•M, ומפיק השיר יהיה לקס לוגר.
H•A•M שוחרר ב-11 בינואר 2011 ולבסוף נכלל רק במהדורה המפוארת של האלבום.
ב-20 ביולי, סינגל שיווקי, Otis, הושק בארצות הברית בתוכנית הרדיו של Funkmaster Flex ולאחר מכן התפשט ברחבי האינטרנט.
את השיר הפיק קניה וסט, שסימפל בכבדות את קולו של זמר הנשמה אוטיס רדינג, מתוך שירו Try a Little Tenderness.
יומיים אחר כך השיר יצא למכירה דיגיטלית ב-iTunes והוכרז כסינגל רשמי.
Otis הגיע בהופעת הבכורה למקום ה-47 במצעד הבילבורד הוט 100, ולמקום ה-13 במצעד שירי הראפ של בילבורד, ובשבוע שאחריו הגיע למקום ה-12 במצעד הבילבורד הוט 100. עטיפות האלבום והסינגלים עוצבו על ידי המעצב האיטלקי ריקרדו טיסקי.
הקליפ ל-Otis צולם בלוס אנג'לס, וביים אותו ספייק ג'ונז.
וסט השיק את הקליפ ב-MTV ב-11 באוגוסט 2011. ב-13 בספטמבר Niggas in Paris נשלח לתחנות הרדיו הריתמיות והאורבניות בארצות הברית, ו-Why I Love You נשלח לתחנות המיינסטרים.
אף על פי שלא יצא כסינגל, Who Gon Stop Me הגיע למקום ה-44 במצעד הבילבורד הוט 100 ב-24 באוגוסט 2011. Niggas in Paris הגיע בשיאו למקום ה-5 במצעד הבילבורד הוט 100.
באלבום ישנן הופעות אורח של ביונסה נואלס (אשתו של ג'יי זי), פרנק אושן ומיסטר האדסון.
סוויז ביטז, שהפיק את הרצועה Welcome to the Jungle, סיפק קולות רקע לשיר, וקיד קאדי תרם לקולות רקע נוספים בשיר Illest Motherfucker Alive, רצועת בונוס מהגרסה המפוארת שבאלבום.
המפיק האמריקאי מייק דין עשה מאסטרינג לאלבום לפני שיצא לאור.
את No Church in the Wild, השיר האחרון שהוקלט לאלבום, יזם ג'יי זי, קניה וסט, ו-88-Keys שהפיק אותו ביוני 2011. האמן והמפיק האמריקאי דה דרים שר פסקה בשיר באמצעות AutoTune.
בפזמון של השיר That's My Bitch קוני מיטשל, ג'סטין ורנון מלהקת בון איבר, ואלי ג'קסון מלהקת La Roux מבצעים קולות רקע נוספים.
בשיר The Joy שנמצא בגרסת הדלוקס של האלבום משתתפים קיד קאדי, צ'ארלי וילסון ופיט רוק.
Watch the Throne קיבל לרוב ביקורות חיוביות ממבקרי מוזיקה שונים, וקיבל ציון ממוצע משוקלל של 76 מתוך 100 ב-Metacritic, המבוסס על 29 ביקורות ממבקרי מיינסטרים.
סטיב ג'ונס מעיתון USA Today שיבח את ה'כימיה' שבין הראפרים וכתב ש"היא מאפשרת לכל אחד לבנות את המרחב הסגנוני שלו, עם אספקת החצים הליריים הנוקבים בצורה קרירה של ג'יי זי, בעוד וסט הרגשי היותר משגשג באדרנלין ובשורות מחץ מתודלקות".
אלקסיס פטרידיס מעיתון הגארדיאן ציינה כי "Watch the Throne ממשיך בתדירות גבוהה יותר את מצב הרוח של היצירתיות חסרת השקט של My Beautiful Dark Twisted Fantasy", אך הוסיפה "אם הכיוון המוזיקלי נראה כמו עבודתו של וסט, זה ראוי לציון שמילותיו של ג'יי זי טובות יותר".
טום ברייהן מ-Pitchfork Media אמר כי "Watch the Throne פועל במיטבו כאשר ג'יי זי וקניה רק מדברים על כמה הם נהדרים" והוסיף כי "קניה הוא המנחה והכוח הברור של האלבום הזה.
לאורכו, הוא מציג תעוזה שאין דומה לה".
קלייר סודת''' מטיים מגזין החמיאה ל'פרשנות החברתית והשפע' במילים שלו וכינתה אותו "אלבום דקדנטי להפליא על ידי שניים ממיטב אמני ההיפ הופ - גברים עם הרבה דברים לומר והרבה כסף לבזבז".
מגזין Q דירג את Watch the Throne במקום ה-6 במצעד "50 האלבומים הטובים ביותר של 2011".
האלבום גם מועמד ל-2 פרסי גראמי בקטגוריות "אלבום הראפ הטוב ביותר" ו-"Best Recording Package" בטקס גראמי ה-54 שיערך ב-2012.
כתב העת בילבורד דירג את האלבום במקום ה-24 ברשימתם "100 האלבומים הטובים ביותר של העשור השני".
ארגוןדירוגמיקוםמקורבילבורד100 אלבומי הראפ הגדולים בכל הזמנים: רשימת צוות68
בשבוע הראשון לצאתו מכר האלבום כ-436,000 עותקים כש-290,000 מהם דיגיטליים.
זהו האלבום הרביעי הנמכר ביותר בשבוע הראשון לצאתו לשנת 2011, כשהאלבומים Born This Way של הזמרת ליידי גאגא (1.1 מיליון עותקים), Tha Carter IV של ליל ויין (964,000 עותקים) ו-Mylo Xyloto של קולדפליי (447,000 עותקים) מקדימים אותו.
Watch the Throne שבר את שיא ההורדות הדיגיטלי של אלבום בשבוע הראשון לצאתו, שאותו החזיק האלבום Viva la Vida or Death and All His Friends של הלהקה הבריטית קולדפליי כשמכר כ-282,000 עותקים דיגיטליים בארצות הברית בשבוע הראשון להפצתו.
בשבוע שאחריו נשאר האלבום במקום ה-1 במצעד הבילבורד 200 כשמכר כ-177,000 עותקים וחצה את קו 600,000 המכירות בארצות הברית.
לאחר 21 ימים נשבר שיא המכירות הדיגיטליות שוב כשהאלבום Tha Carter IV של הראפר ליל ויין מכר בסך הכל כ-10,000 עותקים דיגיטליים יותר מ-Watch the Throne.
ב-16 בספטמבר 2011, Watch the Throne הגיע למעמד אלבום פלטינה בארצות הברית כשמכר מעל 1,000,000 עותקים ברחבי ארצות הברית.
Watch the Throne הוא האלבום השישי הנמכר ביותר בארצות הברית לשנת 2011.
Donaldson recording ודיאלוג בין ויל פרל וג'ון הדר מתוך הסרט מחליקים אותה.
Otis מכיל סמפול מן השיר "Try a Little Tenderness" של אוטיס רדינג.
New Day מכיל סמפול מן השיר "Feeling Good" של נינה סימון, וסמפול מן השיר "My World" של אלקס גילברט.
Murder to Excellence מכיל סמפול מן השיר "La La La" המבוצע על ידי להקת אינדיגו, וסמפול מן השיר "Celie Shaves Mr./Scarification" של קווינסי ג'ונס.
Why I Love You מכיל סמפול מן השיר "I Love You So" של קסיוס.
Primetime מכיל סמפול מן השיר "Action" של אורנג' קראש.
The Joy מכיל סמפול מן השיר "The Makings of You" (מתוך הופעה) המבוצע על ידי קרטיס מייפילד, וסמפול מן השיר "Different Strokes''" של סיל ג'ונסון.
Waze (מסוגנן בתור waze ונהגה בתור וְוֶייז – עיוות כתיב של המילה באנגלית ways, "דרכים") הוא יישומון ניווט GPS חינמי ושיתופי לטלפונים ניידים חכמים, שפותח על ידי חברת ההזנק הישראלית "Waze Mobile" ונמכר לחברת "גוגל" ב-2013.
בתחילת דרכו (2006) נקרא המיזם "FreeMap Israel".
השימוש ב-Waze הוא בעזרת חיבור מקוון לאינטרנט, שבעזרתו נטענים המפות והמידע.
הניווט בעזרת Waze משרת שתי מטרות עיקריות:
הגעה ליעד שהמשתמש יודע את כתובתו, אך אינו מכיר את הדרך אליו.
הגעה ליעד שהמשתמש מכיר את הדרך אליו, תוך בחירת חלופת הדרך המהירה ביותר להגעה ליעד זה, בהתחשב בעומסי התנועה בחלופות השונות.
התוכנה פועלת בצורה שיתופית והיא מתעדכנת על ידי קהילת המשתמשים (חוכמת ההמונים).
המידע המתקבל מכל משתמש, מועבר לשאר המשתמשים בתוכנה כדי לעדכן כבישים/דרכים, מקומות ומספרי בתים, וכן כדי להתריע על עומסי תנועה, ניידות משטרה, חסימות ומכשולים בכביש.
נוסף על כך, נשלח מכל משתמש מידע הכולל את מהירותו ומיקומו, ומשמש את היישומון לניווט יעיל (כך, למשל, התוכנה יכולה לזהות גודשי תנועה באופן אוטומטי).
המפות הקיימות כיום בתוכנה מכסות מעל ל-100 מדינות; הבולטות שבהן: ארצות הברית, קנדה, צרפת, גרמניה, איטליה, הולנד, בלגיה, ישראל, צ'כיה, אקוודור (חלקי), ארגנטינה, פנמה והאי היווני רודוס.
התוכנה מאפשרת לראות את מיקום כל המשתמשים בתוכנה על המפה, ולתקשר עמם, על ידי "פינג" (שליחת בקשה לשיחה).
גרסאות עדכניות של התוכנה פועלות תחת מערכות ההפעלה: iOS ואנדרואיד.
גרסאות קודמות של התוכנה פעלו גם תחת Windows Phone 8, סימביאן ובלקברי.
בשנת 2006 הוקם על ידי אהוד שבתאי מיזם קהילתי בשם "FreeMap Israel – פרויקט המיפוי החופשי של ישראל".
מטרת המיזם הייתה "לייצר בעזרת קהילת המשתמשים בסיס נתונים דיגיטלי חופשי של מפת ארץ ישראל, ולהבטיח שימוש חופשי בתכנים, עדכונם והפצתם לשימוש לא מסחרי, באופן נוח ככל הניתן".
כעבור כשנתיים, בשנת 2008, פורסמה הודעה באתר המיזם: "יש לנו שם וכתובת חדשים ומעתה אנו נקראים Waze".
במקביל, נוסדה חברת LinQmap בישראל על ידי אורי לוין- מהנדס תוכנה, אהוד שבתאי, ואמיר שנער.
בשנת 2009, שם החברה שונה ל"ווייז מובייל בע"מ" ולמנכ"ל החברה מונה נועם ברדין.
על בחירת השם 'Waze' סיפר אורי לוין: "במקרה של וייז כמובן שרצינו לרשום אותה עם הכתיב הנכון — 'Ways', אבל מי שהחזיק בדומיין הזה רצה חצי מיליון דולר, סכום שאז לא היה לנו.
עבור שם המתחם Waze רצו רק 12 אלף דולר".
בדצמבר 2011 העסיקה החברה 80 עובדים – 70 ברעננה, ישראל ו-10 בפאלו אלטו, קליפורניה.
ב-2010, בסבב השני גייסה החברה 25 מיליון דולר.
ב-2011 תכננה החברה להפיק רווחים באמצעות פרסום מבוסס מיקום ולהתרחב לאסיה, ובעקבות כך גייסה מימון של כ-30 מיליון דולר.
ביוני 2013 השתמשו בתוכנה כ-51 מיליון נהגים.
ב-11 ביוני 2013 הודיעה חברת גוגל כי רכשה את Waze תמורת סכום של 966 מיליון דולר.
ב-2015 השיקה החברה אפליקציית שירות נסיעות משותפות בשם RideWith (לאחר מכן שונה השם ל-Waze Carpool).
בשנת 2022 הוחלט בחברה להפסיק את שירות הקארפול.
בפברואר 2017 הודיעה החברה על שילוב Waze כמערכת הניווט המובנית של יצרני רכב אחדים במסגרת קונסורציום Smart Device Link.
מ־2018, ניתן להשתמש ב־Waze גם ב־CarPlay של Apple, לאחר שעד אז ניתן היה להשתמש רק בשירות המפות של החברה וביישומוני ניווט אחרים.
עוד באותה שנה השיקו Waze תוצאה של שיתוף פעולה ביניהם וחברות הסטרימינג למוזיקה כגון Spotify ו־Apple Music על מנת לתפעל את יישומוני המוזיקה השונים היישר מתוך Waze.
לקראת סוף שנת 2020 הודיע נועם ברדין על התפטרותו, וזו נכנסה לתוקף בפברואר 2021. במאי אותה שנה מונתה נהא פאריק' () למנכ"לית Waze.
בדצמבר 2022 פורסם שעובדי Waze ישולבו במחלקת "גיאו" של גוגל.
ביוני 2023 פורסם שגוגל תבטל את מערך הפרסום העצמאי של וייז ותחליף אותו במערך הפרסום של גוגל, דבר שיביא לפיטורי עשרות מעובדי וייז.
במרץ 2014 הוגשה בקשה לאישור תובענה ייצוגית נגד וייז מובייל ומייסדיה ונגד חברת אקרום (ישראל) בטענה של הפרת התחייבויות כלפי משתמשי FreeMap, שעליה התבססה Waze.
בין השאר, נטען כי הבעלות שייכת גם למשתמשים, וכי על כל המפות וכל שכבות הנתונים שבהן להיות נגישים ופתוחים לשימוש לכל מי שיחפוץ בכך.
במרץ 2017 דחה בית המשפט את הבקשה לאישור תובענה ייצוגית וחייב את התובעים בהוצאות של 10,000 ש"ח.
ערעור לבית המשפט העליון נדחה בינואר 2019, תוך שהשופטים כותבים שהדחייה היא פרוצדורלית "הגם שהתובענה מעלה שאלות מעניינות".
בפברואר 2016 הוגשה לבית המשפט הפדרלי במדינת דלאוור שבארצות הברית תביעה של חברת מקור הישראלית, נגד חברת גוגל, הבעלים של אפליקציית Waze, על הפרה של שני פטנטים בתחום טכנולוגיה לניטור תנועה, המאפשר לנהגים להימנע מפקקי תנועה.
בפברואר 2013 זכה היישומון בתחרות Mobile World Congress בתואר "היישום הטוב ביותר".
בשנת 2015 ועדת השרים לענייני סמלים וטקסים פרסמה את רשימת מדליקי המשואות ביום העצמאות.
כל המדליקים נבחרו בסימן "ישראלים פורצי דרך".
בין מדליקי המשואות – אחד ממייסדי "וייז", אהוד שבתאי.
בשנת 2018 זכה היישומון במקום השני בתחרות ההמצאות והטכנולוגיות הבולטות מאז הקמת המדינה שנערכה לרגל יום העצמאות ה-70 שנה למדינת ישראל על ידי משרד הכלכלה והתעשייה ו-ynet.
Waterloo Lily הוא האלבום הרביעי של להקת קרוואן שיצא על ידי דרם רקורדס בשנת 1972. זהו האלבום היחיד בו הופיע הקלידן סטיב מילר.
הקלידן הביא לאלבום תחושה ג'אזית יותר אשר גם ניחן באלבום הקודם.
השיר "The Love in Your Eye" הפך לשיר מבוק בהופעות הלהקה.
עטיפת האלבום לקוחה מציורו של ויליאם הוגארת.
כל השירים נכתבו על ידי ריצ'רד סינקלייר, פאי הסטינגס וריצ'רד קוהלן מלבד "Songs And Signs" (סטיב מילר).
סטיב מילר - פסנתר חשמלי, פסנתר כנף, אורגן האמונד וצ'מבלו חשמלי
ריצ'רד סינקלייר - גיטרה בס, שירה
ג'ימי הסטינגס - חליל צד
פיל מילר - גיטרה מלוה
"Waterloo Sunset" הוא שיר מאת להקת הקינקס שיצא לאור ב-1967, כסינגל וכחלק מהאלבום Something Else by The Kinks.
השיר נכתב על ידי סולן הלהקה והיוצר העיקרי של שיריה, ריי דייוויס.
השיר הגיע למקום השני במצעד הפזמונים הבריטי, והוא נחשב עד היום לאחד השירים המזוהים ביותר עם הלהקה.
השיר מתאר את נקודת מבטו של אדם מבוגר (אם כי דייוויס היה בן 23 בלבד כשכתב אותו) המשקיף מחלון ביתו על גשר ווטרלו מעל נהר התמזה בלונדון, וצופה בזוג המאוהב טרי וג'ולי.
על פי שמועות, טרי וג'ולי מבוססים על זוג השחקנים טרנס סטאמפ וג'ולי כריסטי, אם כי דייוויס הכחיש כי כתב את השיר עליהם.
השיר נחשב היום כאחד השירים המזוהים ביותר עם לונדון, ובאולימפיאדת לונדון 2012 דייוויס ביצע אותו בטקס הסיום.
השיר דורג במקום ה-42 בדירוג 500 השירים הגדולים בכל הזמנים של הרולינג סטון, וב-2005 דורג במקום השני בסקר של המגזין "קיו" לבחירת השירים הבריטיים הגדולים בכל הזמנים.
המוזיקאים פול וולר ודיימון אלברן אמרו כי זהו השיר האהוב עליהם ביותר, ואלברן אף ביצע אותו בדואט עם דייוויס בתוכנית טלוויזיה.
בין האומנים שביצעו גרסאות כיסוי לשיר: דייוויד בואי, דף לפרד, פיטר גבריאל ואליוט סמית'.
דייוויס הקליט גרסה מחודשת לשיר בליווי מקהלה, במסגרת פרויקט שלו מ-2009 של גרסאות קלסיות לשירי הקינקס.
Watch Dogs 2 (מסוגנן כ-Watch_Dogs 2) הוא משחק וידאו מסוגת אקשן הרפתקאות בגוף שלישי מסוג עולם פתוח שפותח בידי Ubisoft Montreal ויצא לאור על ידי Ubisoft.
המשחק הוא משחק המשך ל-Watch Dogs משנת 2014, שיצא ב-15 בנובמבר 2016 עבור פלייסטיישן 4, Xbox One, ולמחשב ב-29 בנובמבר 2016.
המשחק מתרחש בגרסה בדיונית של העיר סן פרנסיסקו, המשחק משוחק בגוף שלישי ויהיה אפשר להתנייד בעיר ברגל או בכלי תחבורה שונים.
השחקן מגלם את מרקוס הולווי, האקר שעובד עבור קבוצה הפריצה DedSec כדי להפיל את מערכת השירות המשודרגת של העיר, ctOS 2.0.
בעקבות שיקגו, סן פרנסיסקו נהפכה לעיר הבאה שתקבל את שירותיה של המערכת ctOS, שמחברת את כולם להכל.
המשחק מכיל גיבור חדש שנקרא מרקוס הולווי, האקר צעיר ואינטליגנט מאוקלנד, שהואשם על פשע שלא ביצע בהיותו צעיר על ידי מערכת המשודרגת של ה-ctOS 2.0 ctOS, שקישרה את המידע האישי שלו לאותו פשע.
כשהבין שהמערכת פוגעת באזרחים חפים מפשע של סן פרנסיסקו, הוא החליט לעבוד עם קבוצת הפריצה DedSec על מנת להוריד את המערכת ואת Blume, היוצרת של מערכת ה-ctOS.
בדומה למשחק הקודם בסדרה, Watch Dogs 2 הוא משחק אקשן הרפתקאות עם אלמנטים רבים של התגנבות.
המשחק משוחק בגוף שלישי, מכיל מאפיינים של עולם פתוח שמתרחש בגרסה בדיונית של העיר סן פרנסיסקו, שברשות השחקנים על מנת לחקור אותה.
העיר של סן פרנסיסקו מכילה שישה אזורים שונים: האזור האזרחי, אזור החוף, אזור הנמל, מרכז העיר, אוקלנד ועמק הסיליקון, שלכל אחד מהם יש אפיונים שונים ואורח חיים שונה.
השחקן יכול להתנייד בעיר ברגל, או בכלי התחבורה שיש במשחק.
מכניקת הנהיגה שבמשחק שופרה ועוצבה כיותר זמינה, בניגוד למשחק הקודם, שבו מכניקת הנהיגה הייתה מסורבלת ולא נוחה למשתמש.
שחקנים יכולים כעת לירות בכלי הנשק שלהם בזמן נהיגה, בדומה לרוב משחקי GTA.
בנוסף, למרקוס יש גם יכולות אקרובטיות משופרות והוא יכול לבצע פארקור בעיר.
חלק גדול מהמשחק הוא יכולות הפריצה של מרקוס- מרקוס יכול לפרוץ כמעט לכל דבר ובכך להקל את המשימות.
מרקוס יכול לפרוץ למצלמות אבטחה, לרכבים (לנהוג בהם מרחוק), לצינורות גז, לעמודי חשמל, לטלפונים של אנשים, רישומים פליליים של המשטרה ועוד הרבה.
מרקוס יכול לשנות את הרישומים של המשטרה ובכך לגרום למשטרה לעצור כמעט כל אחד, או ליצור בכך קרב יריות במהלך משימה ובכך לחסל את רוב האויבים או ליצור הסחה.
למרקוס היכולות להזמין רצח של כנופיה על כל אחד בעיר ובכך לחסל אויבים.
כמעט בכל משימה על מרקוס להשתמש בשני הגאדג'טים שלו: רחפן ו-"jumper"- באמצעות הרחפן יכול מרקוס לרגל על האויבים מרחוק, לפרוץ אליהם ולהטיל פצצות מהשמיים.
באמצעות ה-"jumper" (שהוא מעין מכונית על שלט עם יכולות קפיצה גבוהות מאוד) יכול מרקוס להיכנס לבניינים דרך תעלות האוורור ויש לו את היכולת להשתמש בזרוע מכנית על מנת לפרוץ לדברים שרק מרקוס יכול, ל-"jumper" יש גם אפשרות להסיח את דעתם של אויבים.
השחקנים יכולים להשתמש בדרכים שונות במשימות של המשחק.
שחקנים יכולים לבחור בדרך האגרסיבית יותר, שבה השחקנים הורגים את האויבים שלהם באמצעות נשק חם, ואו בנשק האישי של מרקוס שזה כדור ביליארד שקשור לחבל בנג'י, ובדרך התגנבות, שבה השחקנים יכולים להתחמק מהאויבים או להשתמש בטייזר של מרקוס.
המשחק מאפשר מערכת פריצה הרבה יותר משודרגת, מרקוס יכול לשנות כל מידע אישי של כל דמות ללא שחקן, לפרוץ לה ולקחת את כלי הרכב שלה.
מערכת של השלבים במשחק חוזרת, עם חפצים שמחולקים לשלוש קטגוריות: אגרסיביים, התגנבות, ותכסיסניים.
השחקנים יכולים לבחור את השדרוגים שלהם על פי הדרך שהם משחקים.
המשחק גם מכיל מספר משימות של הסיפור הראשי ומשימות צדדיות שנקראות "מבצעים".
כאשר משלימים את אותם מבצעים מספר העוקבים של מרקוס יגדל ובכך הם יוכלו לעזור לו בהמשך המשחק.
ה-Multiplayer (מצב-מרובה-משתתפים) חוזר ב-Watch Dogs 2. המשחק מציג מולטיפלייר קופרטיבי, שבו השחקנים יכולים להיפגש ולדבר עם שחקנים אחרים, ולהשלים משימות ביחד.
המשחק גם מכיל הבעת רגשות, שמאפשר לדמויות של השחקנים לתקשר אחד עם השני על בסיס המחווה שלהם.
יהיה אפשר לשחק במשחק במקוון או לא במקוון.
המשחק גם מכיל כמה אלמנטים של Multiplayer תחרותי שהיו גם במשחק הקודם.
"Water Under The Bridge" (בעברית: "מים מתחת לגשר") הוא סינגל שהוקלט על ידי הזמרת הבריטית אדל.
הסינגל יצא לאור ב-4 בנובמבר 2016, כסינגל הרביעי והאחרון מתוך אלבום האולפן השלישי שלה, 25. הסינגל יצא תחת חסותה של חברת התקליטים אקס-אל רקורדינגס.
אף על פי שאדל לא הוציאה לו ווידאו קליפ ומיעטה להופיע איתו, זכה הסינגל להצלחה רבה במצעדים, והצליח בשיאו להגיע למקומות הראשונים במצעד הישראלי והאינדי בריטי, ובארצות הברית הצליח בשיאו להגיע למקום ה-26, ובכך הפך לעשירי המצליח ביותר של אדל במצעד זה.
את הסינגל כתבו אדל וגרג קורסטין, והוא הופק על ידי קורסטין שהפיק ועזר בכתיבה של כל שירי האלבום.
כשסקר ג'ון דולן מרולינג סטון את האלבום, הוא אמר כי השיר משפיע לטובה עליו.
השיר זכה להצלחה רבה בעולם כאשר נכנס למצעדים רבים.
בישראל ובבריטניה הצליח השיר להגיע למקום הראשון.
מקוםתאריםמכירותאוסטרליה (ARIA)זהב35,000איטליה (FIMI)זהב25,000ארצות הברית (RIAA)זהב500,000בלגיה (BEA)זהב10,000בריטניה (BPI)פלטינה600,000דנמרק (IFPI Denmark)זהב45,000מקסיקו (AMPROFON)פלטינה60,000ניו זילנד (RMNZ)זהב15,000קנדה (Music Canada)פלטינה 3×240,000סיכוםבכל העולם3,471,810 מכירות + הזרמת מדיה בלבד
מקוםתאריך יציאהפורמטחברת תקליטיםמקורבריטניה4 בנובמבר 2016הורדה דיגיטליתXLארצות הברית14 בנובמבר 2016אלבום עכשווי אלטרנטיביקולומביה15 בנובמבר 2016רדיו מיינסטרים
"Waterfall" (בעברית: מפל מים) הוא סינגל שהוקלט על ידי ההרכב המוזיקלי הנורווגי, סטארגייט, בשיתוף פינק וסיה.
השיר יצא לאור ב-10 במרץ 2017, כסינגל הראשון של סטארגייט מזה 15 שנים, וכראשון של פינק בשנה זו.
השיר הצליח להיכנס למצעדים רבים, ובשיאו הצליח להגיע למקום הראשון במצעד המוזיקה הרשמי של ניו זילנד, שם הפך לראשון של סטארגייט שעשה זאת.
את השיר כתבו סיה, סטארגייט, דיפלו ופיליפ מקספר, סטארגייט העוסק בהפקות, הפיק גם את השיר הזה.
בעטיפת הסינגל ניתן לראות מנוע קדמי של רכב, וטיפות מים שנוטפות עליו ויוצרות את שם הסינגל "Waterfall".
הווידאו קליפ הנלווה שיצא לשיר הועלה לערוצם של סטארגייט ב-16 במרץ 2017. לכל אורכו ניתן לראות שני אנשים שדואים באוויר מנהרת רוח אנכית בתוך חדר סגור בצבעים מתחלפים.
מונה הצפיות של הווידאו קליפ נכון לספטמבר 2017, עולה על למעלה מ-15 מיליון צפיות.
מדינהתאריךפורמטחברת תקליטיםמקורבכל העולם10 במרץ 2017הורדה דיגיטליתRCAאיטליהרדיו להיטיםסוני
וואטרפארקס היא להקת רוק אמריקאית שהוקמה ביוסטון שבטקסס, ב-2011. הלהקה מורכבת מהסולן אוסטין נייט, הגיטריסט ג'ף ויגינגטון והמתופף אוטו ווד.
הלהקה הוציאה 3 מיני-אלבומים, שניים מהם באופן עצמאי.
האלבום הראשון של הלהקה, Double Dare, יצא ב-4 בנובמבר 2016. האלבום השני שלהם, Entertainment, יצא ב-26 בינואר 2018.
הלהקה הוקמה בשנת 2011 על ידי אוסטין נייט וגייג' מתיו, שהכירו כששניהם היו חלק משתי להקות שונות.
המופע הראשון של הלהקה היה ב-17 באוגוסט 2012 ביוסטון.
המיני-אלבום הראשון שלהם, Airplane Conversations, יצא באופן עצמאי ב-3 באפריל 2012. בשנים לאחר מכן המשיכו להופיע בטקסס.
המיני-אלבום השני שלהם, Black Light, יצא גם הוא באופן עצמאי ב-5 ביוני 2014.
ב-6 בנובמבר 2015, הלהקה הוציאה מיני-אלבום נוסף בשם Cluster לאחר שחתמו על חוזה עם חברת התקליטים Equal Vision Records.
מייקי וויי, הבסיסט של להקת מיי כמיקל רומנס, ניגן בבס במיני-אלבום זה.
ב-19 בנובמבר 2015, הופיעה הלהקה יחד עם להקת גוד שארלוט בהוליווד, קליפורניה.
ב-31 באוגוסט 2016 הוציאה הלהקה סינגל בשם Stupid For You כדי לשווק את האלבום הראשון שלהם, Double Dare.
לאחר סינגל זה הוציאה הלהקה שני סינגלים נוספים, Hawaii (Stay Awake) ו-Royal, עד ליציאת האלבום ב-4 בנובמבר 2016.
במרץ 2017, הצטרפה הלהקה ללהקת אול טיים לואו למופעים שונים בבריטניה ואירלנד.
בקיץ 2017 הצטרפו שוב לאול טיים לואו, הפעם למופעים שונים בארצות הברית.
ב-20 באוקטובר 2017, הודיעו חברי הלהקה על האלבום השני שלהם, Entertainment, ושחררו את הסינגל הראשון מתוך האלבום, Blonde.
ב-13 בדצמבר הוציאו את הסינגל השני, Lucky People, וב-17 בינואר 2018, שחררו את הסינגל השלישי והאחרון לפני צאת האלבום, Not Warriors.
תחת השפעתן של להקות שונות מז'אנרים שונים, סגנון הלהקה מוגדר כפופ פאנק ופופ רוק, אך כולל גם אלמנטים של מוזיקת היפ הופ, מוזיקה אלקטרונית, אינדי רוק, פאנק וג'אז.
סולן הלהקה, אוסטין, ציין כי הוא מגדיר את הלהקה כלהקת רוק שלוקחת השראה ממוזיקת פופ.
מאז פרישתו של הבסיסט לשעבר גייג' מתיו, ללהקה אין בסיסט, ובמקום זאת משתמשת בבסיסטים מתחלפים שאינם חלק רשמי מהלהקה או משתמשת במוזיקת רקע שהוקלטה מזה כבר.
הם הגדירו להקות כמו סם 41, בלינק-182, גוד שארלוט, מיי כמיקל רומנס, גרין דיי, פול אאוט בוי ו-Saves the Day בתור השפעות מוזיקליות מרכזיות עבורם.
ג'ף ויגינגטון - גיטריסט ראשי, קולות רקע (2011-הווה)
אוטו ווד - תופים, קולות רקע (2012-הווה)
אוסטין נייט - סולן, גיטרה (2011-הווה)
"Wave" (בעברית: גל) הוא סינגל שהקליטה הזמרת-יוצרת האמריקאית מייגן טריינור, ביחד עם המפיק המוזיקלי מייק סאבאת'.
השיר יצא לאור ב-27 בספטמבר 2019, כסינגל השני מתוך אלבום האולפן השלישי של טריינור, Treat Myself.
עם יציאתו נכנס השיר אל המקום ה-35 במצעד השירים של ניו זילנד.
השיר נכתב על ידי מייגן טריינור ומייק סאבאת' בשנת 2016, והיה אמור להיכלל באלבומה Thank You, אך טריינור החליטה לא להכניסו לאלבום.
כמו כן, השיר הופק על ידי סאבאת' גם כן.
קולות הרקע בשיר בוצעו על ידי דריל סברה, ראיין טריינור, קמילה ויולה וג'ורדן פדרמן.
המיקסינג בשיר נעשה על ידי סרבן גניאה, ביחד עם רנדי מריל.
על השיר אמרה טריינור כי: "השיר מדבר על מערכת יחסים בין שניים, שלא יכולה לקרות.
הם רוצים להיות יחד, אך הדבר לא אפשרי".
במגזין הבילבורד פורסמה כתבה שלמה על השיר.
טרם יצא הווידאו קליפ המלא של השיר, העלתה מייגן טריינור ב-27 בספטמבר 2019, לערוץ היוטיוב שלה את האודיו הרשמי של השיר.
האודיו זכה להצלחה נאה כאשר הצליח לצבור למעלה מ-7 מיליון צפיות בסך הכול.
הקליפ המלא של השיר פורסם בשידור חי ב-7 באוקטובר 2019, וזכה להצלחה גם כן.
בספוטיפיי צבר שיר למעלה מ-15 מיליון השמעות.
מדינהתאריך יציאהפורמטחברת תקליטיםמקורעולם27 בספטמבר 2019הזרמת מוזיקה • הורדה דיגיטליתאפיקארצות הברית7 באוקטובר 2019רדיו שירים עכשוויים למבוגרים
Watch My Lips (בעברית: תצפה בשפתיים שלי) הוא אלבום ההופעה הראשון של הזמרת-יוצרת האנגלייה סופי אליס-בקסטור.
האלבום יצא לאור ב-1 בדצמבר 2003 על ידי חברת התקליטים איילנד רקורדס.
"Waterfalls" (בעברית: "מפלי מים") הוא סינגל של להקת הבנות האמריקאית TLC, מתוך אלבום האולפן השני שלה, CrazySexyCool.
השיר יצא לאור ב-29 במאי 1995, כסינגל השלישי מתוך האלבום.
בבריטניה יצא השיר כסינגל ב-5 באוגוסט 1995.
השיר הוא מהשירים המצליחים ביותר של הלהקה.
הוא כבש את פסגת מצעד בילבורד הוט 100, שהה בו במשך שבעה שבועות, ודורג במקום השני ברשימת שירי השנה של הבילבורד לשנת 1995. הוא הגיע למקום הראשון במצעדי ניו זילנד ושווייץ, ולעשיריות הפותחות במדינות רבות.
השיר זכה לשבחים ממבקרי המוזיקה, ובשתי מועמדויות בטקס פרסי גראמי ה-38 של שנת 1995, בקטגוריות "הקלטת השנה" ו"ביצוע הפופ הווקאלי הטוב ביותר של צמד או הרכב".
השיר עוסק בכמה נושאים, בהם סחר בסמים, מופקרות ואיידס.
נולן מ-BMG ציין כי "Waterfalls" היה השיר הראשון שכבש את פסגת מצעד הבילבורד הוט 100, ומילותיו מתייחסות למחלת האיידס.
הווידאו קליפ של השיר משקף את מילותיו ואת משמעותו.
עלות הפקת הקליפ הייתה מיליון דולר, הוא זכה להצלחה, ושודר פעמים רבות ב-MTV.
הקליפ נשאר בפסגת מצעד הקליפים של MTV במשך חודש, הראשון בהיסטוריה שהגיע להישג זה.
כמו כן, זכה הקליפ בארבעה פרסי הווידאו קליפים של MTV, כולל פרס "קליפ השנה", מה שהפך את TLC ללהקת הבנות הראשונה בהיסטוריה שזכתה בפרס בקטגוריה הזו.
"Waterfalls" הוא שיר בסגנון R&B, ונכתב על ידי ליסה לופז ביחד עם מארקס את'רידג' ואורגנייזד נויז, שגם הפיקו אותו.
רוזונדה "צ'ילי" תומאס וטיון "טי-בוז" ווטקינס ביצעו את השיר ביחד עם לופז, תוך שזו שילבה בו קטע ראפ.
את קולות הרקע בשיר מבצעים דברה קילינגס וסי-לו גרין.
ווטקינס אמרה שגרין "היה חבר בלהקת גודי מוב.
גדלנו ביחד והדרכים שלנו הצטלבו.
אני אוהבת את הקול שלו".
מילות השיר מתייחסות לנושאים משנות התשעים, כמו מחלת האיידס ואלימות הקשורה לסחר בסמים.
ווטקינס אמרה על השיר "אני חושבת שאנחנו כלהקה, נצליח להעביר מסר באמצעות השיר, שלא יוצג כהטפה".
השיר מכיל את השורה "אל תקפוץ למפלים, אנא המשך לאגם", מתוך השיר "Waterfalls" של פול מקרטני.
כמו כן, הוא דיבר על כך בראיון.
את הווידאו קליפ הרשמי של השיר ביים פ.
גארי גריי ומשתתפים בו אלה ג'ויס, בוקם וודביין, שייהם, פול ג'יי אלסי וגבריאל ברמפורד.
חברות להקת TLC היו צריכות להכריח את אל.
ריד שייתן להן את התקציב הנדרש לקליפ, שלבסוף צולם באולפני יוניברסל בהוליווד בין 8–9 ביוני 1995. התקציב היה מיליון דולר, מה שהופך אותו לאחד מהווידאו קליפים היקרים ביותר בכל הזמנים.
בדומה למילותיו של השיר, גם הקליפ שלו עוסק בסוגיית הסחר בסמים ובמחלת האיידס, שנחשבו לשני משברים שפקדו את שנות התשעים.
בחור צעיר (שייהם) אינו מקשיב לעצת אמו, שאומרת לו להפסיק למכור סמים, ונרצח לבסוף במהלך ביצוע אחת העסקאות.
בסצנה אחרת מוצגת אישה שמשכנעת את בן זוגה (אלסי) לשכב עמה ללא קונדום.
לאחר מכן הוא מביט במראה ומגלה על פניו סרקומת קפושי, שהיא תסמין מוקדם של איידס.
בסמוך לכך הוא מביט בתמונה קטנה שמונחת על השידה שלה, בה מוצגים כל הגברים עמם קיימה יחסי מין.
בהמשך מציג הקליפ קטעים של חברות להקת TLC, בהם ניתן לראותן כשהן עומדות על הים ומפל מים מאחוריהן.
בסוף הקליפ מופיע הבחור הצעיר שנרצח בעסקת הסמים כרוח רפאים.
הוא מנסה לחבק את אמו בזמן שהיא הולכת ברחוב; בכל פעם שהוא מנסה לחבק אותה, היא עוברת דרכו.
בסצנה הבאה מוצג חדר השינה של הזוג שקיים יחסי מין לא מוגנים; האישה שרועה על המיטה, והגבר נראה בתוך תמונה בה פניו דהויים ולא ברורים, רמז לכך שהשניים מתו מאיידס.
הקליפ זכה בארבעה פרסי הווידאו קליפים של MTV לשנת 1995, בקטגוריות "קליפ השנה", "קליפ הלהקה הטוב ביותר", "קליפ ה-R&B הטוב ביותר" ו"בחירת הצופים".
בספטמבר 1995 ביצעה הלהקה את השיר ביחד עם השירים "Creep" ו-"Diggin 'on You" בתוכנית הטלוויזיה הבריטית "Top of the Pops", ששודרה ב-BBC One.
השיר בוצע בטקסי פרסים רבים, בהם טקס פרסי הווידאו קליפים של MTV, וטקס פרסי גראמי.
TLC ביצעה את "Waterfalls" בטקס פרסי הסרטים של MTV, כשחברות הלהקה לבשו חולצות שחורות ומכנסי כסף.
הופעת הלהקה באותו הטקס תוארה כהופעה "מוגזמת, דרמטית ובלתי נשכחת".
השיר בוצע בטקס שהתקיים במלאת 20 שנים ל-MTV.
ההופעה שודרה ב-1 באוגוסט 2001 ונחשבת להופעה האחרונה של ליסה לופז, שנהרגה מספר חודשים לאחר מכן.
במהלך טקס פרסי ה-BET, שהתקיים בשנת 2008, ביצעו את השיר טיון ווטקינס, רוזונדה תומאס, אלישה קיז, אן ווג ו-SWV .
ב-15 באוקטובר 2013 ביצעו ווטקינס ותומאס את השיר בתוכנית הטלוויזיה האמריקאית "בוקר טוב אמריקה", במטרה לקדם את אלבום הלהיטים 20 ואת הסרט התיעודי "CrazySexyCool: The TLC Story".
ב-24 בנובמבר 2013, במהלך טקס פרסי המוזיקה האמריקאית ה-41, הופיעה הלהקה עם השיר, כשליל מאמא ביצעה את קטע הראפ שבו כמחווה לליסה לופז.
ביל לאמב מ-About.com אמר כי השיר מציג "פרשנות מטרידה על אלימות ברחוב והשפעתה על הצעירים השחורים".
כריסטין ורטמן מ-Complex אמרה כי השיר "ספוג בתווים סינתטיים של טיפות מים, תופים חיים וקו בס שגורם לשיר להיות נעים".
היא הוסיפה כי "מדובר בשיר כבד, אבל מילותיו עוסקות בנושאים חשובים, מה שיכול לעזור לו להפוך ללהיט ברדיו".
ב-Entertainment Weekly תואר השיר כ"בלדה שנכתבה בהשראת הזמר-יוצר פרינס".
נייג'ל באטלר מ-Sputnikmusic השווה את השיר לשירים של אמנים כמו סליי אנד דה פמילי סטון, ריי צ'ארלס וסטיבי וונדר.
הוא הוסיף כי "העיבוד וההנדסה המוזיקלית בשיר פנטסטיים לחלוטין.
כמו כן, מילות השיר שומרות על סטנדרט גבוה של האלבום עצמו וגורמות לו להתעצם בצורה יוצאת דופן.
ראוי לציין לשבח גם את קטע הראפ של ליסה לופז".
השיר היה מועמד לשני פרסי גראמי בטקס פרסי גראמי ה-38, בקטגוריות "הקלטת השנה" ו"ביצוע הפופ הווקאלי הטוב ביותר של צמד או הרכב".
בנוסף, הוא דורג במקום השלוש עשרה ברשימת "מאה השירים הגדולים ביותר ב-25 השנים האחרונות" שפורסמה בשנת 2003 על ידי VH1, ובמקום השמיני ברשימת "מאה השירים הגדולים ביותר בשנות התשעים" שפורסמה על ידי VH1, גם כן.
בשנת 2010 הכתיר מגזין הבילבורד את השיר ללהיט הקיץ הגדול ביותר בשנת 1995.
בנוסף לכך, דורג השיר במקום העשירי ברשימת "השירים הטובים ביותר בכל הזמנים של להקות בנות", שנערכה על ידי מגזין הבילבורד.
ארגוןרשימהמיקוםמקורבילבורד500 שירי הפופ של כל הזמנים267
ג'ף בנג'מין מ-Fuse כתב כי השיר היה "הרבה יותר מסתם עוד להיט פופ".
הוא הוסיף ואמר כי "השיר סיפר סיפור שבא להעלות את המודעות בנושא ה-HIV והאיידס ובקליפ ניתן לראות זאת בסצנה של הבחור הצעיר אשר קיים יחסי מין לא מוגנים עם חברתו".
סטיבן תומאס ארלוויין מ-AllMusic כתב "שהשימוש בגיטרה בשיר בלתי נשכח וכך גם מילותיו".
בנוסף, אמר כי "השיר הוא אחד משירי ה-R&B הטובים ביותר שיצאו ב-90".
נייג'ל באטלר מ-Sputnikmusic הצהיר כי "כל רשימה של שירים משנות ה-90 שלא כוללת בתוכה את השיר לפחות במקום ה-15 ומעלה, היא עוד סתם אחת מהרשימות הגרועות ביותר שנכתבו".
ווטקינס ותומאס הקליטו מחדש את "Waterfalls" בשנת 2013, ביחד עם זמרת הפופ היפנית נמיאה אמורו, לרגל 20 שנים לצאתו.
הגרסה הגיעה למקום ה-12 במצעד השירים שביפן.
באותה השנה, יצא הסרט "אנחנו המילרים" בו ויל פולטר מבצע את קטע הראפ של ליסה לופז.
בשנת 2015, יצאה הסדרה "מלכות הצעקה", בה מוזכר השיר גם כן.
כמו כן, הושמע השיר גם בסרט גיבורי-העל שובר הקופות "קפטן מארוול".
מקוםתאריםמכירותאוסטרליה (ARIA)פלטינה70,000בריטניה (BPI)פלטינה600,000גרמניה (BVMI)זהב250,000נורווגיה (IFPI Norway)פלטינהניו זילנד (RMNZ)פלטינה15,000ארצות הברית (RIAA)פלטינה1,200,000
Watermelon Sugar (בעברית: סוכר אבטיח) הוא סינגל שהוקלט על ידי הזמר האנגלי הארי סטיילס, מתוך האלבום Fine Line.
השיר יצא לאור ב-15 במאי 2020, כסינגל הרביעי מתוך האלבום, על ידי חברת התקליטים קולומביה רקורדס.
השיר זכה בפרס גראמי לביצוע סולו הפופ הטוב ביותר לשנת 2021.
השיר נכתב על ידי הארי סטיילס, מיטץ' רולנד, טיילר ג'ונסון וקיד הרפון והופק על ידי ג'ונסון וקיד הרפון.
השיר מכיל בתוכו את סגנונות הרוק, הפאנק-פופ, והאינדי פופ, ומשלב בתוכו אלמנטים של מוזיקת נשמה משנות השבעים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור למעלה ממיליארד השמעות, נכון לינואר 2021.
הווידאו קליפ הנלווה שצולם לשיר הועלה לערוץ היוטיוב של סטיילס ב-18 במאי 2020. נכון למרץ 2021, מונה הצפיות של הקליפ עומד על כ-200 מיליון.
מדינהתאריםמכירותאוסטרליה (ARIA)פלטינה ×2140,000מקסיקו (AMPROFON)פלטינה60,000ניו זילנד (RMNZ)פלטינה30,000פולין (ZPAV)זהב10,000פורטוגל (AFP)זהב10,000ספרד (PROMUSICAE)זהב20,000בריטניה (BPI)פלטינה 4×2,400,000ארצות הברית (RIAA)פלטינה1,000,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם16 בנובמבר 2019הזרמת מוזיקה • הורדה דיגיטליתארסקיין • קולומביהאוסטרליה15 במאי 2020רדיו להיטים עכשווייםקולומביה • סוניארצות הברית18 במאי 2020רדיו להיטים עכשוויים למבוגריםקולומביה19 במאי 2020רדיו להיטים עכשווייםאיטליה22 במאי 2020סוניהממלכה המאוחדת29 במאי 2020קולומביה6 ביוני 2020רדיו להיטים עכשוויים למבוגרים
"Waves" (בעברית: "גלים") הוא שיר של הזמרת האמריקאית נורמני בהשתתפות הזמר האמריקאי 6lack.
נורמני ביצעה לראשונה את השיר בהופעת טיידל אקס בברוקלין באוקטובר 2018. השיר הושמע לראשונה ב-ביטס 1 ויצא לאור ב-15 בנובמבר 2018. הקליפ של "Waves" יצא לאור בפברואר 2019 וזכה בפרס הווידאו קליפים של MTV בקטגוריית "קליפ ה-R&B הטוב ביותר" לשנת 2019
נורמני ביצעה במקור את השיר בלי 6lack בהופעה של טיידל אקס בברוקלין ב-23 באוקטובר 2018. הזמרת הכריזה על השיר בטוויטר ושיתפה את עטיפת הסינגל שלו ב-14. בנובמבר.
"Waves" הושמע בבכורה ב-ביטס 1 ויצא לאור כסינגל ב-15. בנובמבר.
נורמני הסבירה לזיין לואו מ-ביטס 1 מדוע בחרה לעבוד עם 6lack:
"Waves" נשלח לתחנות הרדיו ובינואר 2019 דורג במקום ה-73 במסד הנתונים המוזיקלי מדיהבייס.
ב-9 בפברואר 2019 פרסמה נורמני טיזר של הקליפ ברשתות החברתיות, והודיעה כי יעלה לאוויר ב-12 בפברואר.
ב-13 במרץ 2019 ביצעו נורמני ו-6lack את השיר בתוכנית האירוח של ג'ימי פאלון.
מבחינה מוזיקלית, הוא שיר רית'ם אנד בלוז עכשווי.
מבחינה לירית, נורמני מתייחסת בשיר למערכת יחסים שהיא מוצאת את עצמה חוזרת אליה, שרה "כשיש לי אותך, רוצה לעזוב אותך / אם אתה נעלם, אז אני צריכה אותך." במקור, קדם הפזמון בסינגל, כמו גם כמה מילים, היו שונות, אולם זה שונה ברגע ש-6lack החל לעבוד על הסינגל.
ג'ון בליסטיין ממגזין הרולינג סטון כינה את השיר "שיר פרידה מהורהר", ואמר כי נורמני ו-6lack נותנים שניהם "הופעות קוליות מיומנות".
בעוד MTV הצהירו כי "קולם נשמע אלוהי יחד, שניהם שרים חלק ופשוט נעימים לאוזן."
+רשימות סוף שנההוצאה לאוררשימה מקוםמקורבילבורד 20 שירי ה-R&B הטובים ביותר לשנת 2018 14אינסיידר 57 הקליפים הטובים ביותר לשנת 2019 44פופשוגר הווידאו קליפים הכי סקסיים לשנת 2019 8
שנה פרס קטגוריה עבודה מועמדתתוצאה2019פרסי הווידאו קליפים של MTV סרטון ה-R&B הטוב ביותר"Waves"
הקליפ יצא לאור ב-12 בפברואר 2019 ובוים על ידי אמיל נאוה.
סצנת הפתיחה של הקליפ מציגה את נורמני מתעוררת על כוכב לכת נטוש ליד רמקול לבן.
היא מופיעה בכאורגרפיות ריקודים שונות בחליפת גוף ושיער אסוף בליווי רקדנים לבושים בתלבושות זהות.
הקליפ נחתך גם עם סצנות שלה מלטפת קבוצת כוכבים על קרש צלילה בשמיים, שוכבת על מזרן ים על פני אוקיינוס חשוך, צפה מתחת למים ונעלמה בשדה כוכבים.
6lack מופיע אז על פני הירח כשהוא ונורמני מתחבקים בזמן שמטר מטאורים עף על פניהם.
הקליפ מסתיים בכך שהם אוחזים ידיים כשהם שוכבים על מזרן ים באמצע הים כשהמצלמה מתרחקת מהם.
נכון לאוקטובר 2020 צבר הקליפ מעל ל-29 מיליון צפיות ביוטיוב.
Watch Dogs (מעוצב כ-WATCH_DOGS; בעברית: כלבי שמירה) היא סדרה של משחקי פעולה-הרפתקה שפותחה ופורסמה על ידי יוביסופט.
המשחק מתרכז על עולם פתוח בו השחקן יכול להשלים משימות ולהתקדם בסיפור של המשחק ולעסוק בפעילויות צדדיות שונות.
המשחק סובב בעיקר סביב נהיגה, התגנבות ויריות עם אלמנטים של פאזל שיגיעו במקרים מסוימים במשימה.
המשחקים נמצאים בגרסאות וירטואליות של ערים אמיתיות כגון: שיקגו, סן-פרנסיסקו ולונדון.
המשחק מתרכז בהאקר כשחקן מרכזי שבזמן שהוא משלים מטרות שלו הוא מוצא את עצמו מעורב עם עולם הפשע של העיר שלו.
האויבים הם לרוב חברות מושחתות, אנשי פשע, והאקרים שמנצלים את CTos.
ctOS (בעברית: מערכת הפעלה מרכזית באנגלית: central operating system) היא מערכת מחשוב בדיונית שמחברת כל מכשיר אלקטרוני בעיר למערכת אחת שאוספת מידע על רוב האזרחים בעיר.
לשחקן גם יש גישה ל-ctOS שתינתן לו להשתמש במכשירים שונים ברחבי העולם הפתוח של המשחק כדי לעזור לעצמו בזמן קרב או כדי לפתור פאזלים.
משחקי הסדרה הצליחו הן מבחינה כלכלית והן מבחינה ביקורתית.
Watch Dogs נמצא בגרסה וירטואלית של אזור המטרופולין של שיקגו בשנת 2013. החלק הראשון של הסדרה עוקב אחר איידן פירס (Aiden Pearce).
איידן הוא האקר שביצע פשע אך הוא לא נתפס ונשפט בבית משפט, אלה גילו שהוא עשה והנפגע מהפשע רצה לנקום ושלח מחסל כדי לחסל את אחותו של איידן ובמקום הוא בטעות הרג את האחיינית שלו.
עכשיו איידן מחפש אחר נקמה.
התחילו לפתח את המשחק ב-2009 עם תקציב של 68 מיליון דולר.
יוביסופט מונטריאול (Ubisoft Montreal) (סטודיו של יוביסופט) היה המפתח הראשי של המשחק, עם עזרה מ: יוביסופט רפלקשנס (Ubisoft Reflections), יוביסופט פריז (Ubisoft Paris), יוביסופט קויבק (Ubisoft Quebec), ויוביסופט בוקרשט (Ubisoft Bucharest) (סטודיוס של יוביסופט).
ציפו מאוד למשחק אחרי שחשפו אותו ב-E3 2012, אבל המשחק הסופי, שהואשם בהורדה של איכות הגרפיקה, התחיל מחלוקת.
המשחק יצא לפלטפומות: Windows, PlayStation 3, PlayStation 4, Xbox 360, Xbox One במאי 2014, וגרסה ל-Wii u יצאה בנובמבר 2014. המשחק קיבל בעיקר ביקורות חיוביות חוץ מביקורות על בעיות טכניות מסוימות כמו: אי-התאמה בין גרפיקת המשחק שהוצגה בשיווק לבין מה שקיבלנו במשחק האמיתי, הסיפור והכוכב (דמות ראשית).
המשחק מחר מעל 10 מיליון עותקים עד סוף שנת 2014.
חבילת הרחבה (DLC) שיצאה למשחק בספטמבר 2014 ונקראה: Watch Dogs: Bad Blood (בעברית: כלבי שמירה: דם רע).
בה כיכב ריימונד קני (Raymond Kenney), דמות ראשית בסיפור המקורי של המשחק (בנוסף לאיידן ועוד כמה דמויות), ריימונד היה שחקן שניתן לשחק בו (בניגוד לסיפור הראשי שבו לא ניתן).
ההרחבה מסיפה עשר משימות סיפור (ייחודי להרחבה), "street sweep" (בעברית: סריקת רחוב) קונטרקט, עוד כלי נשק, תלבושות, משימות צדדיות ומכוניות RC.
המשחק הזה מרחיב על אפשרויות משחק רב משתתפים שהיו במשחק הקודם והוא מציג עוד כלי נשק וגדג'טים.
לא כמו המשחק הראשון בסדרה, המשחק הזה הציע עולם עם גוון יותר בהיר ואופטימיסטי.
המשחק יצא באוקטובר 2016 לפלטפורמות: Windows, PlayStation4 ו-Xbox One.
יוביסופט מנטריאול הובילה את הפרויקט הזה ביחד עם עוד יוביסופט סטודיוס ב: טורונטו, פריז, בוקרשט, קייב וניוקאסל שעזרו בפיתוח.
המשחק קיבל ביקורות טובות כשהוא יצא לרוב משום שהמבקרים ראו אותו כגרסה משופרת של המשחק הראשון.
בזמן שהמשחק נאבק מבחינה מסחרית כשהוא יצא, הוא מכר מעל 10 מיליון עותקים עד 2020.
5 מארזי חבילות הרחבה היו למשחק Watch Dogs 2: ה-"T-Bon חבילות תוכן", "Human conditions" (בעברית: תנאים אנושיים), "No Compromise" (בעברית: אין פשרה), "Root Access Bundle" (בעברית: חבילת גישה למקור), ו- "Psychedelic Pack" (בעברית: חבילה פסיכדלית).
בגלל הסכם עם חברת סוני (Sony) כל החבילות הרחבה היו בלעדיות לקונסולת ה-PlayStation 4.
המשחק נמצא בגרסה בדיונית של העתיד, בלונדון דיסטופית.
המשחק עוקב אחר סניף של DedSec בלונדון שמנסה לנקות את שמו לאחר שהואשם במספר פיצוצים שלא ביצע, ובאותו הזמן לשחרר את אזרחי לונדון מהשליטה של אלביון (Albion), ארגון צבאי פרטי אכזרי, שגרם לעיר להיות במצב של מעקב לאחר מספר הפצצות.
המשחק מציג את היכולת לשחק בכמה דמויות, שנותנת לשחקן לגייס וירטואלית איזה NPC (דמויות בלי שחקן) שהוא מוצא בעולם הפתוח של המשחק.
לכל דמות שהשחקן גייס יש מיומנות רקע ייחודיים, והשחקן יכול לאבד אותם לצמיתות אם הוא מפעיל את מצב המשחק "מוות לצמיתות" לפני שהוא מתחיל משחק חדש.
קיימות כמה דרכים לסיים משימה וזה תלוי עם איזה דמות השחקן משחק.
המשחק יצא לאור ל: Windows, PlayStation 4, Xbox One ו- Stadia ב-29 באוקטובר 2020. הגרסאות ל-PlayStation 5 ו-Xbox Series X/S יצאו בימי היציאה של קונסולות אלה לאור.
Ubisoft Toronto הייתה אחראית על הפיתוח, עם קלינט הוקינג כבמאי יצירה.
המשחק קיבל ביקורות מעורבות, כשמערכת המשחק בהרבה דמויות שונות מפלגת ביניהם, יש כאלה שמצאו את זה חדשני, וכאלה שראו חוסר באישיות של הדמויות, דיבוב לא טוב, וחוסר איזון בין יכולות (של דמויות).
העולם הפתוח, הנהיגה, והסיפור גם מצאו את עצמם במרכז חלק מהביקורות.
הסדרה Watch Dogs היא חלק מסוגה של משחקים הנקראת "משחקי עולם פתוח".
הסדרה משלבת אלמנטים של פעולה, הרפתקה ונהיגה.
השחקן יכול לנוע בחופשיות בעולם הווירטואלי ברגל או בשימוש של כלי רכב והוא יכול להשתמש במערך נשקים או להילחם בקרב נבוסס על מגע (אגרופים, מקלות וכדומה).
פעילויות לא חוקיות כמו תקיפת אזרחים, ואז שוטרים יתחילו יגיבו בתקיפה (לרוב קטלנית) של השחקן.
במקרה שהשקחן מת, הוא יזדמן מחדש באזור קרוב למקום בו הוא נהרג.
בכל משחק השחקן שולט בהאקר, שיכול לפרוץ למכשירים אלקטרונים שמחוברים למערכת ctOS עם הסמארטפון שיש לו בתוך המשחק.
בזמן שרוב היכולות שהשחקן קיבל מ-ctOS שימושיות בעיקר כדי לפתור פאזלים, השחקן יכול להשתמש בהם גם כשהוא סתם מסתובב חופשי בעולם מתי שהוא רוצה כדי ליצור הרס ולספק את עצמם, כמו לפרוץ לרמזורים ולשלוט בהם, או ליצור ראיה נגד NPC (דמות שהיא לא שחקן) ולגרום למשטרה לעצור אותם.
במשחק השחקן יכול לעלות רמות כדי להשיג יכולות או גדג'טים חדשים.
לאחר שחרור של שבעה אלבומים ברציפות בין 1971 ל-1979, בילה וית'רס מספר שנים בכתיבת והקלטת מוזיקה מקורית שחברת האם של חברת קולומביה רקורדס CBS Records דחתה, מה שהוביל לפרק זמן של שבע שנים בין אלבום זה לאלבומו הקודם, Bout Love'.
בכל פעם שהגיש וית'רס את המוזיקה החדשה שלו לחברה, זאת דחתה אותו על הסף ולא הסכימה לפרסם את גרסאותיו הנוכחיות לשירים; יחסיהם של וית'רס ומנהלי החברה התדרדרו כל כך עד כי וית'רס אף אמר באחת הפעמים כי היה רוצה להתפוצץ בתוך המטה שלהם.
עם זאת, הוא נאלץ להמשיך ולשתף פעולה עם ההנהלה בסיורים שאליהם היה מחויב, כולל הופעות משותפות עם ג'ניפר הולידיי ואחרים.
האלבום הוקלט בין השנים 1981–1985 בשלושה אולפני הקלטות: "The Complex", אולפני הקלטות R&D של ימאהה ו-אולפני ההקלטות של קונוויי.
כל שלושת האולפנים נמצאים בעיר לוס אנג'לס, קליפורניה ונוהלו על ידי הפקת הסאונד ברני גרונדמן מאסטרינג שמטה נמצא בהוליווד, קליפורניה.
"Oh Yeah!" הוקלט בשנת 1985 באולפני ההקלטות של קונוויי, בעיר לוס אנג'לס, קליפורניה
"Something That Turns You On" הוקלט בשנת 1982 באולפני הקלטות R&D של ימאהה
"Don't Make Me Wait" הוקלט בשנת 1985 באולפני הקלטות R&D של ימאהה
"Heart in Your Life" הוקלט בשנת 1985 באולפני הקלטות R&D של ימאהה
"Watching You Watching Me" הוקלט בשנת 1981 באולפני הקלטות R&D של ימאהה
"We Could Be Sweet Lovers" הוקלט בשנת 1982 באולפני הקלטות R&D של ימאהה
"You Just Can't Smile It Away" הוקלט בשנת 1985 באולפני הקלטות R&D של ימאהה
"Steppin' Right Along" הוקלט בשנת 1982 באולפני הקלטות R&D של ימאהה
"Whatever Happens" הוקלט בשנת 1985 באולפני הקלטות R&D של ימאהה
האלבום הגיע לשיא במצעד הבילבורד 200 במקום ה-143, נמוך ביחס לאלבומים דומים של וית'רס, ב-28 ביוני 1985 ואך במצעד אלבומי ה-R&B/היפ-הופ דווקא הגיע הערך למקום 42 המכובד, בו נשאר במשך לא פחות מ-25 שבועות.
האלבום הצליח גם בבריטניה, שם זכה להגיע למקום 60 במצעד האלבומים הבריטי.
מתוך האלבום יצאו שני סינגלים: "Oh Yeah!", שהגיע למקום 22 במצעד שירי המוזיקה השחורה, המקום ה-40 במצעד השירים העכשוויים למבוגרים ולמקום ה-60 במצעד הסינגלים הבריטי; הסינגל השני הוא "Something That Turns You On", שהגיע למקום ה-46 במצעד שירי המוזיקה השחורה.
נלסון ג'ורג', במאמר למגזין בילבורד, תיאר את האלבום כ"[אחד מ]אלבומי הרית'ם אנד בלוז הטובים ביותר" בשנת 1985, וכתב כי הוא "מלא בהנאות קטנות".
שנים מאוחר יותר, זוכה האלבום בכשלושה מתוך חמישה כוכבים בסקירת אתר AllMusic.
אולם הוא נתקל בביקורות פחות טובות ממאזינים באתר Original Album Classics שהגדירו את האלבום כ"מוגבל" ואת הסינגלים שבו "חסרי חשיבות".
בהספד של וית'רס שפורסם במגזין הגרדיאן בשנת 2020, לאחר מותו, כתב אלכסיס פטרידיס כי "האלבום מכיל שירים פנטסטיים" אך הסתייג והביע את חוסר מנוחתו מאיכות ההקלטה הירודה.
מגזין Stereogum פרסם את רשימת השירים הטובים ביותר של וית'רס עם מותו וכלל בהם גם את "We Could Be Sweet Lovers", וציין כי הסינגל טוב מספיק כדי להישאר ברשימה זו עוד זמן רב, גם אם האלבום עצמו בעל טווח קצר.
Watch Dogs: Legion (מסוגנן כ-WATCH DOGS L≡GION) הוא משחק פעולה-הרפתקאות מסוג עולם פתוח, שפותח על ידי יוביסופט טורונטו ושווק על ידי יוביסופט.
המשחק הוא השלישי בסדרת Watch Dogs, ומשמש כהמשך למשחק Watch Dogs 2. המשחק יצא לאור ל-Windows, PlayStation 4, Xbox One ו-Stadia ב-29 באוקטובר 2020, והגרסאות ל-PlayStation 5 ו-Xbox Series X/S יצאו לאור בימים שהקונסולות יצאו לאור.
יוביסופט טורונטו הייתה אחראית על הפיתוח, עם קלינט הוקינג כבמאי יצירה.
המשחק מציג את היכולת לשחק בכמה דמויות, שנותנת לשחקן לגייס וירטואלית איזה NPC שהוא מוצא בעולם הפתוח של המשחק.
קיימות כמה דרכים לסיים משימה וזה תלוי עם איזה דמות השחקן.משחק.
הרכיב המקוון של המשחק, שהוצג במרץ 2021, מאפשר משחק שיתופי של ארבעה שחקנים, שמטרתו היא לחלוק התקדמות בין המצבים לשחקן יחיד ולרב משתתפים .
חווית מרובה המשתתפים מציעה מספר פעילויות שונות לשחקנים לעסוק בהן, כולל אירועים בעיר, משימות שיתופיות (כולל "אופס טקטיים") המורכבות יותר, ומצב התחרותי "ספיידרבוט ארנה", שבו שחקנים שולטים בגאדג'טים מיניאטוריים של ספיידרבוט להילחם בחינם לכל המשחקים.
גם מצב מרובי המשתתפים הא-סימטרי "Invasion" משני משחקי Watch Dogs הקודמים חזר מספר חודשים לאחר השחרור, עם מספר שינויים.
כמו מצב לשחקן יחיד, שחקנים יכולים לחקור בחופשיות את לונדון ולגייס פעילים חדשים לצוות שלהם; עם זאת, במקום להשלים משימות קצרות עבור כל דמות, הדבר נעשה על ידי הוצאת "השפעה" (צורת מטבע במשחק).
השפעה משמשת גם לפתיחת גאדג'טים ושדרוגי דמויות, וניתן להרוויח מהשלמת משימות ויעדים יומיים/שבועיים, לקנות בכסף אמיתי מהחנות במשחק, או למצוא על פני המפה, יחד עם מסכות ונקודות ניסיון (מיקומי פריטי האספנות משתנים מדי שבוע).
Watch Dogs: Legion Online משתמש בגישה עונתית כדי להציג תוכן חדש למשחק.
במהלך כל עונה, מפת דרכים שונה עם תגמולים שונים (השפעה, עורות נשק, בגדי אופי וכו').
כאשר שחקנים משלימים משימות ופעילויות אחרות, הם צוברים נקודות ניסיון ומדרגים, ופותחים את התגמול הבא במפת הדרכים.
כשעונה מסתיימת, העונה הבאה מתחילה אוטומטית ודירוג השחקן מאופס ל-0.
מערכת המשחק בהרבה דמויות שונות מפלגת ביניהם, יש כאלה שראו בזה משהו חדשני, ויש כאלה שראו חוסר באישיות של הדמויות, דיבוב לא טוב, וחוסר איזון בין יכולות של דמויות.
Water Me הוא שיר שהוקלט על ידי הזמרת והראפרית האמריקאית ליזו.
השיר יצא לאור ב-18 באוגוסט 2017, על ידי חברות התקליטים אטלנטיק רקורדס ונייס לייף רקורדס, כסינגל שלא מתוך אלבום אולפן.
הוא נכתב על ידי קלרנס קופי ג'וניור, א.
קיד בוגארט, ריקי ריד, פרחאד סמדזאדה, ליזו, מוריס ויטנברג, ננקה וטוביאס וינקורן.
השיר זכה להצלחה רק בשנת 2019, שנתיים לאחר יציאתו המקורית כאשר נכנס למצעדי הבילבורד.
"Water Me" מכיל מילים על החיוביות שבגוף, אהבה עצמית וחופש.
פזמון השיר מבוססת על מילים שנכתבו מחדש בהשראת שורות הפתיחה של שיר ילדים נגד סמים בשם "I Am Free, No Dope For Me" שנכתב על ידי מוריס ויטנברג והוקלט על ידי להקת הנשמה הלטינית The Dynamics בשנת 1970.
"Water Me" נכלל בסרט "מאבדים את זה" (2018), כמו גם במשחק הריקודים והקצב, Just Dance 2019. בשנת 2019, וולמארט השתמשה בשיר בפרסומת הבלאק פריידי שלה ובעקבות כך זכה השיר להצלחה בפעם הראשונה, כאשר נוצר אתגר בטיקטוק בהשראתו שהוביל לכניסתו למצעדי הבילבורד השונים.
מדינהתאריך יציאהפורמטחברת תקליטיםמקורעולם18 באוגוסט 2017הזרמת מוזיקה • הורדה דיגיטליתאטלנטיק • נייס לייף
Water and a Flame (בעברית: מַיִם ולֶהָבָה) הוא שיר של הזמר דניאל מריווד'ר, בו משתתפת הזמרת-יוצרת הבריטית אדל, מתוך אלבום הבכורה שלו, Love & War.
הוא מופיע כרצועה העשירית ב-Love & War.
"Water and a Flame" הוא הסינגל הרביעי והאחרון מתוך האלבום.
הוא נכתב על ידי מריווד'ר ואג ווייט הופק על ידי וייט.
השיר הגיע למקום ה-180 במצעד הסינגלים הבריטי.
בשנת 2013, "Water and a Flame" הוקלטה על ידי סלין דיון עבור אלבומה, Loved Me Back to Life.
"Water and a Flame" זכה להצלחה מתונה במצעדי חברת המצעדים הרשמית, כאשר הגיע למקום ה-180 במצעד הסינגלים הבריטי.
השיר תואר כ"בלדה מעושנת ורגשית".
לדברי דייוויד בולס מ-Digital Spy, "מצליח השיר להדגיש את עוצמת השירה העשירה שלהם, המשתלבת במתיקות – מספיק כדי למשוך את תשומת הלב מהפזמון הקלישאתי שלו".
אזורתאריך יציאהפורמטחברת תקליטיםמקורעולם2 בנובמבר 2009הזרמת מוזיקה • הורדה דיגיטליתקולומביה
Water and a Flame הוקלט מחדש בשנת 2012 על ידי הזמרת הקנדית-צרפתייה, סלין דיון, כחלק מאלבום האולפן ה-25 שלה, Loved Me Back to Life.
Loved Me Back to Life הופק על ידי עמנואל קיריאקו, בייביפייס, טריקי סטיוארט, אהרון פירס, קוק הרל, אג וייט, פליי פרודקשן, ני-יו וגם וולטר אפנסייב.
בנוסף לכך, ני-יו השתתף בסינגל השלישי מתוכו, "Incredible", וזה בנוסף לדואט של דיון עם סטיבי וונדר בשיר "Overjoyed" שהוא למעשה גרסת כיסוי לשיר של וונדר עצמו.
האלבום הכיל ברובו שירים מקוריים אך כמה גרסאות כיסוי לשירים של סטיבי וונדר, ג'ניס איאן ובילי ג'ואל.
בהמשך, נודע על כוונתה של דיון להקליט את שירו של דניאל מריווד'ר, "Water and a Flame", שיצא לאור לבסוף כסינגל הרביעי והאחרון מתוך, Loved Me Back to Life.
בהמשך, ביצעה גרסת כיסוי לשיר "Open Arms" של להקת ג'ורני אשר במקור הייתה אמורה להיכלל באלבום אך בסוף נכללה במהדורה היפנית של האלבום.
בנוסף גם האלבום היה אמור לכלול שיר בצרפתית בשם "Ne Me quitte pas" אך לבסוף הוא נכלל באלבומה הצרפתי, Sans attendre, אשר יצא שנה קודם לכן.
דיון החליטה להעלות לערוץ היוטיוב שלה קטע בשידור חי בו היא מבצעת את השיר.
גרסתה של דיון זכתה להצלחה גבוהה מזו המקורית, כאשר הצליחה להגיע למקום ה-30 במצעד הסינגלים הבריטי.
אזורתאריך יציאהפורמטחברת תקליטיםמקורהממלכה המאוחדת6 בפברואר 2014סינגל שיווקיקולומביהאיטליה11 באפריל 2014
Watchtower (בעברית: מגדל שמירה) הוא הסינגל החמישי של הראפר הבריטי דבלין, והסינגל המוביל מאלבום האולפן השני שלו, A Moving Picture.
בשיר משתתף הזמר-יוצר הבריטי אד שירן.
השיר הופק על ידי לברינת'.
"Watchtower" יצא לאור ב-16 באוגוסט 2012 ונחת בשיאו במצעד הסינגלים הבריטי ב-26 באוגוסט, במקום השביעי, מה שהפך לסינגל הגבוה ביותר של דבלין במצעד, והסינגל החמישי של שירן שנכנס לעשירייה הפותחת.
השיר מסמפל את חלק מפזמון השיר "All Along the Watchtower" של בוב דילן.
בנוסף, הוא מסמפל ריף של ג'ימי הנדריקס.
השיר הושמע בסרט המתח והפעולה "אקדח כפול" משנת 2013. הגרסה האינסטרומנטלית של השיר שומשה בסדרת הדרמה "האפיפיור הצעיר", וסדרת ההמשך, "האפיפיור החדש".
נעשה שימוש בשיר גם לקידום סדרת אמזון פריים, ג'ק ריאן, שיצאה בשנת 2018.
הקליפ הרשמי לשיר הועלה ל-Vevo של דבלין ב-4 ביולי 2012. את הקליפ ביים במאי הקולנוע קורין הארדי.
"Watchtower" (עריכת רדיו) (בהשתתפות אד שירן) – 3:39
Watch Me הוא שיר מאת בלה ת'ורן וזנדאיה.
הוא הופק על ידי בן צ'ארלס, אהרון הרמון וג'ים ווס, שגם כתבו יחד את השיר בשביל הפסקול Shake It Up: Break It Down, הפסקול לסדרת הטלוויזיה של ערוץ דיסני, שייק.
הוא יצא לאור כסינגל ב-21 ביוני 2011, בהוצאת וולט דיסני רקורדס.
גרסה מקורית של השיר, מבוצעת על ידי מרגרט דוראנטה, כלולה גם בפסקול.
זהו הסינגל השני מהפסקול שמבוצע על ידי בלה ת'ורן וזנדאיה.
השיר הגיע למקום 86 במצעד הבילבורד הוט 100.
"Watch Me" היה סינגל מתוך הפסקול Shake It Up: Break It Down לסדרת הטלוויזיה שייק בערוץ דיסני.
השיר הושמע לראשונה בפרק הראשון של הסדרה תחת הגרסה המקורית של מרגרט דוראנטה, שיצאה לאור ב-7 בנובמבר 2010 בצפון אמריקה, שבעה חודשים לפני יציאתו בפועל של הסינגל.
הבנות הקליטו את גרסת הכיסוי באפריל 2011. השיר המקורי נשמע בכמה פרקים אחרים של "שייק".
הווידאו קליפ לשיר יצא ב-17 ביוני 2011, במהלך בכורת הסדרה החרשנים.
ב-17 בינואר 2015, הסרטון הגיע ל-100 מיליון צפיות ביוטיוב.
Waterland (בתרגום חופשי: ארץ המים, בתעתיק לעברית: ווטרלנד) הוא פארק מים ומרכז אירועים הנמצא באילת ונפתח באוגוסט 2023. הפארק המשתרע על כ-20 דונם נבנה מול רצועת החוף הדרומית ונמצא בבעלות רן אקשטיין ועופר גלזר.
הפארק פעיל כ-10 חודשים בשנה ומלבד האטרקציות בו הוא מכיל גם אולם אירועים ובמת הופעות.
הוא נבנה בעלות של כ-115 מיליון ש"ח.
בפארק נבנו כ-24 מגלשות מים, בריכת גלים, מזרקות ממוחשבות, מתקני קרוסלות במים, סירות מתנגשות במים, אמפיתיאטרון, ומתחמים נוספים.
ווטרלנד הוא פארק המים הראשון שהוקם באילת.
הפארק נבנה על שטח הנמצא בבעלות רשת המלונות ישרוטל, על חורבות הטקסס ראנץ' שהייתה בעבר אטרקציה תיירותית שהכילה מקבץ בקתות שעוצבו כמו עיירה במערב הפרוע בארצות הברית.
ישרוטל החכירה את הקרקע ליזמים לתקופה של 24 שנים ו-11 חודשים.
תחילה, הפארק היה אמור להיקרא "ספלאש", אך בעקבות פתיחתו של פארק המים "יו ספלאש" במלון יו ספלאש ריזורט בקיבוץ אילות הסמוך, הוחלט לשנות את שמו לווטרלנד (WaterLand; בתרגום חופשי: ארץ המים).
Way 2 Sexy הוא שיר שהוקלט על ידי הראפר הקנדי דרייק, ובהשתתפות הראפרים האמריקאים פיוצ'ר ויאנג ת'אג.
השיר יצא לאור ב-3 בספטמבר 2021, על ידי חברות התקליטים ריפבליק רקורדס ו-OVO סאונד, כסינגל המוביל מתוך האלבום.
את השיר כתבו השלושה ביחד עם פזמונאים נוספים.
השיר נכתב על ידי דרייק, פיוצ'ר, יאנג ת'אג, TM88, לסידני רגלנד, פרד פיירבראס, ריצ'רד פיירבראס ורוברט מנזולי והופק על ידי TM88 וטו דופ.
על פי השמועות, "Way 2 Sexy" היה במקור אמור לצאת ב-27 באוגוסט 2021, כדי להוות תחרות לקניה וסט שהיה צריך להוציא באותה העת את אלבומו, Donda.
הווידאו קליפ הרשמי של "Way 2 Sexy" פורסם באותו היום ש-Certified Lover Boy יצא לאור.
הוא בוים על ידי דייב מאיירס, שגם ביים את "Laugh Now Cry Later" של דרייק.
הקליפ נפתח בכיתוב "צפייה חוזרת עלולה להוביל להריון" ("Repeat viewing may lead to pregnancy") ובהמשך לכך, ניתן לראות את דרייק.
נכון לדצמבר 2021, מונה הצפיות של הקליפ עומד על למעלה מ-65 מיליון צפיות.
מקוםתאריםמכירותאוסטרליה (ARIA)זהב35,000סטרימינגיוון (IFPI Greece)זהב1,000,000† מכירות + הזרמת מדיה בלבד† הזרמת מדיה בלבד